O tânără în vârstă de 20 de ani, din Iaşi, a murit din cauza rujeolei, informează Centrul Naţional de Supraveghere şi Control al Bolilor Transmisibile din cadrul Institutului Naţional de Sănătate Publică. Tânăra nu era vaccinată antirujeolic.

Numărul persoanelor care au murit din cauza rujeolei a ajuns la 62, mai arată sursa citată.

Totodată, în perioada 25 februarie - 1 martie, încă 66 de cazuri nou confirmate în 9 judeţe şi în Bucureşti, astfel: Bihor - 23, Sălaj - 22, Prahova - 6, Buzău - 4, Maramureş - 3, Bucureşti - 2, Călăraşi - 2, Teleorman - 2, Alba - 1, Dolj - 1.